กาแฟสดเนื้อทุเรียน อีกของดีศรีสะเกษ
กาแฟทุเรียนที่เห็นกันทั่วไปตามท้องตลาด ล้วนเป็นกาแฟสำเร็จรูปทรีอินวัน ต้องเอามาชงดื่มเอง ส่วนใหญ่แต่งกลิ่นทุเรียนผสมเข้าไป ทำให้เมื่อชงกินจะได้แต่กลิ่นทุเรียน ไม่ได้รับรสสัมผัสอย่างแท้จริง แต่วันนี้กาแฟสดเนื้อทุเรียนเจ้าแรกของประเทศได้เกิดขึ้นแล้ว ณ ดินแดนศรีสะเกษ,ณภัทรกฤศ ปริปุณณะชัย ผู้ประกอบการร้านกาแฟ แห่งโรงแรมคุ้มล้านนา จ.ศรีสะเกษ เผยที่มาของกาแฟสดเนื้อทุเรียนว่า เนื่องจากที่ผ่านมาทุเรียนศรีสะเกษ หรือที่รู้จักกันในนาม ทุเรียนภูเขาไฟ สร้างรายได้ให้กับเกษตรกรผู้ปลูกไปไม่น้อย จนกลายเป็นของดีประจำจังหวัด แต่การแปรรูปเพื่อเพิ่มมูลค่าให้กับทุเรียนศรีสะเกษ ยังมีไม่มากนัก จึงมีแนวคิดนำเนื้อทุเรียนมาใส่ในกาแฟสด เพราะในตลาดกาแฟสดยังไม่มีใครทำมาก่อน หลังจากใช้เวลาลองผิดลองถูกอยู่ 4 เดือน จึงได้สูตรสำเร็จมาจนวันนี้,จะทำทุเรียนทอดเหมือนคนอื่น มันก็มีให้เห็นเยอะแล้ว ช่วงปีใหม่ที่ผ่านมา จึงตัดสินใจถือฤกษ์ดีเริ่มทำสูตรเอาเนื้อทุเรียนมาผสมในกาแฟ ทดลองให้ลูกค้าในร้านชิม แล้วนำมาปรับเปลี่ยนสูตรเรื่อยมา กระทั่ง เม.ย. จึงได้สูตรสำเร็จที่ลูกค้าต่างบอกเป็นเสียงเดียวกันว่าอร่อย กลมกล่อม และได้รับการตอบรับเป็นอย่างดี,สำหรับขั้นตอนการทำ ณภัทรกฤศ อธิบายว่า ด้วยทุเรียนศรีสะเกษให้ผลผลิตพร้อมกันปีละครั้ง แค่ออกผลมาก็มีคนสั่งจองแทบจะเกลี้ยงสวน ทำให้ต้องสั่งทุเรียนล่วงหน้า แล้วนำมาฟรีซดรายเพื่อให้มีสินค้าออกมาสม่ำเสมอไม่ขาดช่วง จากนั้นนำทุเรียนผ่านการฟรีซดรายมาทำให้เป็นผง แล้วนำมาผสมกับผงกาแฟ,กาแฟทุเรียนภูเขาไฟ จะเจือไปด้วยกลิ่นหอมจางๆ ของเนื้อทุเรียนศรีสะเกษ ที่เป็นส่วนผสม 10% เมื่อดื่มจะสัมผัสได้ถึงเนื้อทุเรียน รสชาติกลมกล่อม หวาน มัน นุ่ม ละมุนลิ้น ตัดกับรสเข้มของกาแฟอาราบริก้า ได้อย่างลงตัว สร้างอีกมิติหนึ่งให้กับคนคอกาแฟ,และด้วยต้องการให้ทุเรียนศรีสะเกษเป็นที่รู้จักมากขึ้นรวมถึงสร้างความหลากหลาย ให้กินได้ทั้งครอบครัว อนาคตร้านกาแฟแห่งนี้ เตรียมทำโกโก้ทุเรียนชาทุเรียน สำหรับผู้ที่ไม่ใช่คอกาแฟได้ลิ้มลองกันอีกด้วย.
กาแฟทุเรียนที่เห็นกันทั่วไปตามท้องตลาด ล้วนเป็นกาแฟสำเร็จรูปทรีอินวัน ต้องเอามาชงดื่มเอง ส่วนใหญ่แต่งกลิ่นทุเรียนผสมเข้าไป  
กาแฟทุเรียน,กาแฟ,ทุเรียน,กาแฟสดเนื้อทุเรียน,ศรีสะเกษ,เกษตร